title: Entibo d'as Tres Foces
text: L'entibo d'as Tres Foces ye un entibo con a suya correspondient entibadera situato en a val d'o río Yangtsé, chunto a la ciudat de Sandouping, en o distrito de Yiling,  en China.
  
  Iste entibo ye o prochecto hidroelectrico mas gran d'o mundo y ha estau muit criticato por o impacto ecolochico y social que ye causando, ya que ha obligato a albandonar a suya casa a mas d'un millón de personas y mas de mil lugars serán cubiertos por as auguas entre os que bi ha restos arqueolochicos d'a prehistoria (paleolitico y neolitico) y d'a dinastía Ming y Qing.
  
  A entibadera ye una barrera de formigón de 2,5 kilometros de largaria por 185 metros d'altaria que ha transformato radicalment a situación: d'un puesto a on no bi heba cosa ha naixito un entibo de 600 kilometros de largaria y 150 metros de fondaria. S'aspera que, a partir de l'anyo 2009, chenere 18.200 MW de potencia, l'11% d'as necesidatz enercheticas d'o país.
  
  Caracteristicas 
  A entibadera se troba chunto a la ciudat de Yichang, en a provincia de Hubei. O futuro entibo levará o nombre de Sandouping, y tendrá unas reservas d'augua de 39.000 millons de m³.   Contará con 26 turbinas de 700.000 kW cadaguna, equivalents a una potencia de 18,2 gigawats (GW), chenerando en conchunto una enerchía electrica d'uns 84.000 millons de kWh a l'anyo.
  
  A entibadera tamién tien como obchectivo amillorar as condicions d'o curso meyo y inferior d'o río, permitindo controlar as creixitas y amillorar a navegación fluvial.
  
  A obra, deixará baixo o ran d'as auguas un total de 12 ciudatz y 326 lugars, una superficie de 630 km² de territorio chinés, afectando -tal como s'ha dito- a un total de 1.200.000 personas.
  
  Vinclos externos 
  
    Información de l'entibo d'as Tres Foces.
    Galeria d'imachens.
  
  Entibos